يا قلبى يا خالى

يا قلبى يا خالى اغنيه مصريه غناها عبد الحليم حافظ فى فيلم بنات اليوم سنة 1956

 كلمات 
يا قلبى يا خالى .. جاوب عن سؤالى

مشغول من ايه .. و شاغلنى ليه

ليه ليه ليه ليه.. ليه يا قلبى يا قلبى ليه

.....

الدنيا ف عينى كانت حلوه .. ايه اللى زود حلاوتها

و ايه اللى خلاها غنوه .. و ايه اللى خلاك غنيتها

تفوت ع النور تقول مش نور

و تعشق نور سواد العين

و ييجى الليل تحب الليل

و تنسا الفجر يوم و اتنين

ليه ليه ليه ليه.. ليه يا قلبى يا قلبى ليه

.....

ما يكونش يا قلبى اللى بيجرا لغيرك هو اللى جرا لك

ما تكونش قابلت عينيه مره و ميعادهم كان مش علا بالك

بتنكر ليه..شاور لى عليه..اشوفه معاك و اروح وياك

تقاسى النار و انا محتار ..ليه تحرمنى اقاسى معاك

ليه ليه ليه ليه.. ليه يا قلبى يا قلبى ليه

.....

يا قلبى يا خالى جاوب عن سؤالى

مشغول من ايه و شاغلنى ليه

ليه ليه ليه يا قلبى يا قلبى ليه
 شوف كمان 
ليستة اغانى عبد الحليم حافظ

 لينكات برانيه 
 يوتيوب
https://m.youtube.com/watch?v=GPKKEB7ZVVM

مصادر
 السينما.كوم
https://elcinema.com/work/1010180/

تصنيف:عبد الحليم حافظ
تصنيف:اغانى عبد الحليم حافظ
تصنيف:اغانى مصريه
تصنيف:اغانى
تصنيف:كلمات اغانى